Dié siening ignoreer die stelselmatige bereiking van duidelike ideologiese doelwitte. ’n Aanlyn besoek aan www.anc.org.za openbaar die onmiskenbare patroon.
Die ANC se suksesse word gou duidelik as dit met die NDR as agtergrond bekyk word. Weens sy Koue Oorlog-geskiedenis is sy revolusionêre ideologie in die sosialistiese leer wat by Lenin begin het, ingebed. Dat nie alle ANC-lede oortuigde kommuniste is nie, neutraliseer die NDR hoegenaamd nie, want die idee leef kragtig voort dat 1994 nie die eindpunt van ’n “revolusie” was nie, maar die beginpunt van die transformasie na sosialisme.
Wat dus in die oë van die wêreld na mislukkings lyk, is ideologies vir die ANC onbelangrik, want dit is maar ’n paar “uitdagings” wat nie die ontplooiing van die NDR stuit nie.